Rudderless

Rudderless on näyttelijänä paremmin tunnetun William H. Macyn ensimmäinen elokuvaohjaus, yhdysvaltalainen musiikkidraama vuodelta 2014. Macy esittää elokuvassa itse pientä sivuosaa, ja päärooleissa näyttelevät Billy Crudup, Anton Yelchin, Felicity Huffman, Selena Gomez ja Laurence Fishburne. Elokuvan ovat käsikirjoittaneet Jeff Robison ja Casey Twenter.

Juoni 

Veneessä asuva, menestysuransa jättänyt, avioeron kokenut ja pikku hiljaa alkoholisoitunut mainosmies Sam (Crudup) suree kouluammuskelussa kuollutta poikaansa Joshia, lahjakasta muusikkoa. Pojan jäämistöstä löytyy lauluja, joita Sam alkaa esittää paikallisella klubilla niistä innostuneen Quentinin (Yelchin) kanssa. He kokoavat yhtyeen nimeltä Rudderless (), joka alkaa menestyä ja tuottaa omaakin materiaalia. Lopulta paljastuu tragedia pojan kuoleman vaiheilta: Samin poika ei ollut kouluammuskelun uhri vaan sen tekijä.

Vastaanotto 
Elokuva sai ensi-iltansa Sundancen elokuvajuhlilla lokakuussa 2014. Se sai vaihtelevia arvosteluja, joissa kehuttiin Macyn esikoisohjausta ja elokuvan musiikkia, mutta moitittiin käsikirjoituksen rakennetta kolmannen näytöksen kömpelöine paljastuksineen.

Lähteet 

Yhdysvaltalaiset draamaelokuvat
Musiikkielokuvat
Yhdysvaltalaiset independent-elokuvat
Vuoden 2014 yhdysvaltalaiset elokuvat